Ruimtevliegtuig amper gereed vir onafhanklike vlugte | Maroela Media
Die Dream Chaser-ruimtevliegtuig word deur 'n helikopter opgelig tydens 'n toetsvlug (30 Augustus 2017). Foto: Matt Hartman via AP
Die tuig is pas deur 'n helikopter tot by die hoogte geneem vanwaar dit in die toekoms losgelaat sal word om 'n vryvlug te onderneem. Nog een toets wat weer met behulp van 'n helikopter sal plaasvind, word nog onderneem voor die Dream Chaser sy solovlug na verwagting voor die einde van die jaar sal aanbied.
Anders as die mededingers wat ook vrag na die ruimtestasie neem, kan hierdie tuig op 'n aanloopbaan land. Dit het opvoubare vlerke, en is so ontwerp dat dit deur 'n verskeidenheid vuurpyle na die ruimte gedra kan word. Die Dream Chaser is as onbemande tuig ontwerp, maar kan maklik omskep word om 'n bemanning te dra.
Volgens NASA sal die Dream Chaser-ruimtevliegtuig teen 2024 minstens ses vlugte na en van die ruimtestasie onderneem.
Dit word ontwikkel deur die Sierra Nevada Corporation, wat 'n VSA maatskappy is wat deur 'n Turkse immigrant, voormalige Turkse fietsrykampioen Fatih Ozmen, gestig is. Die maatskappy bou ook komponente vir Virgin Galactic en die Super Tucano vir die VSA lugmag.